CELEX: 62006CO0415
Language: fi
Date: 2007-11-06
Title: Yhteisöjen tuomioistuimen määräys (kahdeksas jaosto) 6 päivänä marraskuuta 2007.#Stahlwerk Ergste Westig GmbH vastaan Finanzamt Düsseldorf-Mettmann.#Ennakkoratkaisupyyntö: Bundesfinanzhof - Saksa.#Työjärjestyksen 104 artiklan 3 kohdan ensimmäinen alakohta - Vastaus, joka on selvästi johdettavissa oikeuskäytännöstä - Pääomien vapaa liikkuvuus - Tulovero - Yhtiö, jolla on kiinteitä toimipaikkoja kolmannessa valtiossa - Näissä toimipaikoissa syntyneiden tappioiden huomioonottaminen.#Asia C-415/06.

Yhteisöjen tuomioistuimen määräys (kahdeksas jaosto) 6.11.2007 – Stahlwerk Ergste Westig
      (asia C‑415/06)
      Työjärjestyksen 104 artiklan 3 kohdan ensimmäinen alakohta – Vastaus, joka on selvästi johdettavissa oikeuskäytännöstä – Pääomien vapaa liikkuvuus – Tulovero – Yhtiö, jolla on kiinteitä toimipaikkoja kolmannessa valtiossa – Näissä toimipaikoissa syntyneiden tappioiden huomioonottaminen
      1.                     Ennakkoratkaisukysymykset – Vastaus, joka on selvästi johdettavissa oikeuskäytännöstä – Työjärjestyksen 104 artiklan 3 kohdan
            soveltaminen (Yhteisöjen tuomioistuimen työjärjestyksen 104 artiklan 3 kohta) (ks. 9 ja 10 kohta)
      2.                     Henkilöiden vapaa liikkuvuus – Sijoittautumisvapaus – Perustamissopimuksen määräykset – Soveltamisala (EY 43 artikla ja EY
            56 artikla) (ks. 14, 16, 18 ja 19 kohta sekä tuomiolauselma)
      Aihe 
      
         Ennakkoratkaisupyyntö – Bundesfinanzhof – EY 56 artiklan, 57 artiklan 1 kohdan ja EY 58 artiklan tulkinta – Kolmannessa valtiossa
                  sijaitsevan kiinteän toimipaikan toiminnasta johtuvan tappion vähentäminen kotimaisen yhtiön verotettavasta voitosta – Vähennyksen
                  epääminen tämän kolmannen maan kanssa kaksinkertaisen verotuksen välttämiseksi tehdyn kahdenvälisen sopimuksen perusteella
               
            Ratkaisu 
      Kansallinen verojärjestelmä, jonka mukaan yhtiö, jonka kotipaikka on jäsenvaltiossa, ei saa vähentää voittonsa määrittämisen
         yhteydessä kolmannessa valtiossa sijaitsevan kiinteän toimipaikan tappioita, vaikuttaa pääasiallisesti EY 43–EY 48 artiklassa
         tarkoitetun sijoittautumisvapauden harjoittamiseen. Näihin määräyksiin ei voida vedota sellaisessa tilanteessa, joka koskee
         kolmannessa valtiossa sijaitsevaa kiinteää toimipaikkaa.